సరే, తిరుగుబాబు చేసారు. పార్టీ పెట్టారు. జనాల్లోకి వెళ్లారు. అలాంటి సమయంలో భాజపా నుంచి సిగ్నల్ వచ్చింది. మరి అందిపుచ్చుకోవాలి కదా. దేశంలో వీస్తున్న మోడీ గాలిని అంచనా వేయడంలో విఫలమయ్యారు. తన వెనుక వున్న ఓట్ బ్యాంక్ మోడీ, భాజపా కారణంగా ఎక్కడ దూరమవుతుందో అని భయపడ్డారు. గెలిచిన తరువాత కొమ్ముకాస్తా కావాలంటే,అని వర్తమానం ఇచ్చారు. కానీ మోడీకి, భాజపాకు బేరాలు కరువా..రాజకీయ సమీకరణలు మారుతున్న వైనం, గాలి మార్పు గమనించి, ఆ అవకాశాన్ని బతిమాలి, బామాలి మరీ అందిపుచ్చుకుంది తెలుగుదేశం. ఆ పార్టీకి రాని సెక్యులర్ సమస్య జగన్ కు ఎక్కడి నుంచి వచ్చి వుండేది. ఇలా సరైన సమయంలో సరైన నిర్ణయం తీసుకోకపోవడం మూడో తప్పిదం.